— Не. Па-першае, я перфекцыяністка. Пакуль не буду ўпэўнена, што рэч зроблена якасна, нішто не расклеіцца і нідзе не парвецца, заказчыку яе не аддам. Па-другое, трапляючы да мяне, кліенты праходзяць своеасаблівы адсеў. Спачатку яны знаёмяцца з фотаздымкамі вырабаў, супастаўляюць з тым, што хочуць атрымаць, і толькі калі пазлы супадаюць, звяртаюцца да мяне. Гэта падрыхтаваныя заказчыкі, якія цвяроза ацэньваюць высокую якасць і адпаведны кошт ручной працы. Таму на выхадзе няма ніякіх прэтэнзій, прыдзірак ці капрызаў. І зноў-такі, лёс прыводзіць да мяне вельмі прыемных людзей, многія з якіх становяцца сябрамі нашай сям’і.